
Temeljem članka  33. Statuta Općine Jelenje (Službene novine Primorsko-goranske županije br. 33/09 i 13/13) podnosim Općinskom vijeću Općine Jelenje na razmatranje i usvajanje I. izmjena i dopuna Proračuna Općine Jelenje za 2019. god.







             Načelnik Općine Jelenje






         

   Robert Marčelja, bacc.oec.
I. OSNOVA ZA DONOŠENJE

Zakonska osnova za donošenje Izmjena i dopuna Proračuna Općine Jelenje za 2019.g. sadržana je u članku 43. Zakona o proračunu („Narodne novine“ br. 87/0), te članku 68. i 69. Zakona o financiranju jedinica lokalne i područne (regionalne) samouprave („Narodne novine“ broj 117/93, 69/97, 33/00, 73/00, 127/00, 59/01, 117/01, 150/02, 147/03, 132/06, 26/07 – Odluka Ustavnog suda Republike Hrvatske i 73/08), te člankom 16. Statuta Općine Jelenje (SNPGŽ 33/09 i 10/10). 
II. OBRAZLOŽENJE I. IZMJENA I DOPUNA PRORAČUNA OPĆINE JELENJE ZA 2019. 
     GOD.

Proračun Općine Jelenje za 2019.g. i projekcija proračuna za 2020. i 2021.g. doneseni su na sjednici Općinskog vijeća održanoj dana 06. prosinca 2018. godine, a objavljeni su u "Službenim novinama" Općine Jelenje broj 18/18 od 06. prosinca 2018.g. 


Planirani iznos prihoda i primitaka za 2019. godinu, te rashoda i izdataka utvrđen je u iznosu od 20.639.863,00 kn, a prvim izmjenama i dopunama utvrđen je iznos prihoda i primitaka za 2019.g. u iznosu od 19.497.007,19 kn a iznos rashoda i izdataka za 2019.g. u iznosu od 21.584.000,00 kn uvećan za raspoloživa sredstva iz prethodnih godina u iznosu od 2.086.992,81 kn

Predloženim Prvim izmjenama i dopunama proračuna Općine Jelenje za 2019. godinu Proračun se povećava u iznosu od 944.137,00 kn što predstavlja povećanje od 4,6%. 
Ukupni prihod proračuna smanjen je za 0,4% odnosno 82.855,81 kn na ime Prihoda poslovanja dok je ukupni rashod proračuna povećan za 4,6% odnosno 944.137,00 kn na ime rashoda poslovanja u iznosu od 38.137,00 kn te na ime rashoda za nabavu nefinancijske imovine u iznosu od 906.000,00 kn. 

Prve izmjene i dopune proračuna, izrađene su u skladu sa Pravilnikom o proračunskim klasifikacijama (Narodne novine, 26/10 i 120/13), kako slijedi:

- Proračunska klasifikacija po izvorima financiranja

- Ekonomska klasifikacija na nivo skupine (3. Razina),

- Organizacijska struktura na dva razdjela: Općinsko vijeće i načelnik te Jedinstveni upravni odjel, unutar kojih postoje kod Općinskog vijeća i načelnika dvije glave te je jedna glava Općinsko vijeće a druga glava Načelnik i Zamjenik načelnika, dok je kod drugog razdjela glava istog naziva 

- Programska klasifikacija
Možemo zaključiti da se Izmjenama i dopunama proračuna uravnotežene prihodovna i rashodovna strana u skladu sa Zakonom o proračunu. 

PRIHODI I PRIMICI

Prvim izmjenama i dopunama Proračuna Općine Jelenje za 2019.g. Prihodi i primici proračuna za 2019. godinu izmjenjeni su te glase kako slijedi: 

 Tabela 1: Usporedba prihoda Proračuna Općine Jelenje prema visini i vrsti prihoda
	PRIHODI I PRIMICI
	OSTVAR. 2018
	IZVORNI PLAN 2019
	SMANJENJE/ POVEĆANJE
	NOVI PLAN 2019
	INDEX (4/1)


	INDEX (4/2)

	
	1
	2
	3
	4
	5
	6

	Prihodi od poreza (61)
	8.138.734
	8.131.578
	-559
	8.131.018
	100
	100

	Pomoći (63)
	1.070.185
	7.254.423
	0
	7.254.423
	678
	100

	Prihodi od imovine (64)
	1.934.866
	1.995.414
	+2.843
	1.998.257
	103
	100

	Od upravnih prist. i po pos.prop. (kom.nakn. i dopr.) (65)
	1.986.732
	2.167.877
	-85.139
	2.082.738
	105
	96

	Prihodi o prodaje proizvoda i robe te pruženih usluga i prihodi od donacija (66)
	      96.419
	     0
	0
	0
	0
	0

	Ostalo (68)
	14.775
	20.071
	0
	20.071
	136
	100

	Od prodaje nefin.imovine (7)
	69.831
	10.500
	0
	10.500
	15
	100

	Višak prihoda preth.god.
	1.908.426
	1.060.000
	1.026.993
	2.086.993
	109
	197

	UKUPNO
	15.219.967
	20.639.863
	
	21.584.000
	142
	105


Grafikon 1. 

Izvor: Proračun Općine Jelenje

Prvim izmjenama i dopunama Proračuna Općine Jelenje Prihode poslovanja povećavamo za 5%. Unutar skupine došlo je do sljedećih izmjena:
· prihodi od poreza u odnosu na 2018.g. kao i u odnosu na izvorni plan ostali su u razini ostvarenih iz 2018 i planiranih izvornim planom, izuzev neznatno smanjenih Povremenih poreza na imovinu.  
· pomoći  od subjekata unutar općeg proračuna su povećani više od pet puta u odnosu na 
prethodnu godinu dok su u razini u odnosu na izvorni plan. U izvornom planu navedeno je kako pomoći proračunu iz drugih proračuna uveliko utječu na visinu proračuna i relizaciju budućih projekata. Procjena tekućih i kapitalnih pomoći iz viših proračuna učinjena je na osnovi realnih očekivanja i budućih ugovorenih veličina za 2019. godini i učinjenih projekcija
· prihod od imovine su povećani za 3% u odnosu na prethodno razdoblje dok su neznatno porasli prvim izmjenama i dopunama te time ostano u razini izvornog plana (prihod od zakupa i iznajmljivanja imovine, prihoda od zateznih kamata, naknade za korištenje nefinancijske imovine (prostor elektrane), Naknade za ceste i Naknade za zadržavanje nezakonito izgrađene zgrade u prostoru). 
· U kategoriji „Prihodi od upravnih i administ.pristojbi“ prihodi su povećani za 5% u odnosu na prethodnu godinu dok su u odnosu na izvorni plan pali 4% od čega su smanjene refundacije HZZ dok su ostale pristojbe i naknade povećane nominalno za 10.000,00 kn na ime boravišnih pristojbi. 
Kazne, upravne mjere i ostali prihodi su u odnosu na prethodnu godinu nominalno porasli za 5.000 kn te su prvim izmjenama i dopunama ostale u razini izvornog plana. 
· Prihodi od prodaje nefinancijske imovine su u odnosu na prethodnu godinu je smanjen 85% dok je prvim izmjenama i dopunama ostao planiran izvornim planom.  
U skladu sa Zakonom o proračunu, budući je ostvaren Višak prihoda prethodne godine,  s kojim se može raspolagati, potrebno je rebalansom ovogodišnjeg plana utvrditi namjene korištenja tog viška, kao nove ili uvećane postojeće proračunske pozicije (rashode i izdatke unutar određenih programa, aktivnosti odnosno kapitalnih projekata), što je u nastavku i učinjeno (utrošak namjenskih sredstava kroz predložene Programe), kako bi se zadovoljila temeljna proračunska načela - načelo jedne godine i načelo uravnoteženja. 

RASHODI I IZDACI – OPĆI DIO

Tablica 2. Usporedba rashoda Proračuna Općine Jelenje prema vrsti rashoda

	RASHODI I IZDACI
	OSTVARENO 2018
	PLAN 2019
	SMANJENJE/ POVEĆANJE
	NOVI PLAN 2019
	INDEX (4/1)


	INDEX (4/2)

	
	1
	2
	3
	4
	5
	6

	Rashodi za zaposlene (31)
	1.440.338
	1.842.500
	0
	1.842.500
	128
	100

	Materijalni rashodi (32)
	4.433.512
	4.238.330
	+53.241
	4.291.571
	97
	101

	Financijski rashodi (34)
	26.793
	48.000
	0
	48.000
	179
	100

	Subvencije (35)
	1.417.692
	743.500
	0
	743.500
	52
	100

	Pomoći (36)
	156.917
	178.000
	0
	178.000
	113
	100

	Naknade građanima i kućanstvima (37)
	2.648.003
	2.554.000
	+8.000
	2.562.000
	97
	100

	Ostali rashodi (38)
	1.822.304
	1.771.171
	-23.104
	1.748.067
	96
	99

	Rashodi za nabavu nef. Imovine (4)
	1.187.415
	9.264.362
	+906.000
	10.170.362
	857

	110

	UKUPNO
	13.132.974
	20.639.863   
	
	21.584.000
	164
	105


Grafikon 2.

Izvor: Proračun Općine Jelenje

Rashode poslovanja planiramo 5 % veće u odnosu na izvorni plan za 2019. godine. Unutar skupine došlo je do slijedećih izmjena:

· rashodi za zaposlene su u razini izvornog plana unatoč učinjenoj preraspodjeli unutar programa, glave i razdjela koja su proizašla temeljem izmjenjenih stopa doprinosa prema Zakonu o doprinosima

· materijalni rashodi su smanjeni 3% u odnosu na prethodno razdoblje dok su u odnosu na izvorni plan povećani svega 1% te se odnose manjim dijelom na Rashode za materijal i usluge (kn 1.000,00) a većim dijelom na Rashode za usluge (novo otvorene pozicije unutar Programa Energetske obnove zdravstvene stanice - Intelektualne usluge u iznosu od 15.000,00 kn i Usluge promidžbe i informiranja u iznosu od 5.000,00 kn, zatim povećanje stavke Usluge tekućeg i investicijskog održavanja unutar Programa Upravljanje imovinom u iznosu od 30.000,00 kn, te Računalne usluge u iznosu od 20.000,00 kn. Smanjenje se ogleda jedino kod pozicije Komunalne usluge zbog preuzetih obveza usluge zbrinjavanja krupnog odvoza od strane Čistoće. 
· financijski rashodi su u odnosu na prethodno razdoblje povećani za 79% dok su prvim izmjenama i dopunama ostali neizmjenjeni u odnosu na izvorni plan.  
· Subvencije su prvim izmjenama i dopunama ostale neizmjenjeni u odnosu na izvorni plan, dok su u odnosu na prethodni plan smanjeni 48% zbog otplaćenog duga iz ranijih godina prema Autotroleju.
· pomoći proračunskim korisnicima su povećane za 13% u odnosu na prethodno razdoblje dok su prvim izmjenama i dopunama ostale neizmjenjene u odnosu na izvorni plan. 
· naknade građanima i kućanstvima su 3% manje u odnosu na prethodnu godinu dok su prvim izmjenama i dopunama nominalno porasle za 8.000,00 kn dok indes kaže da su ostale u razini izvornog plana 
· ostali rashodi smanjeni su 4% u odnosu na prethodnu godinu kao i 1% (nominalno 23.104,00 kn) i to smanjenje unutar kapitalnih pomoći – naknada za razvoj zbog manjka sredstava dobivenih iz razvojnog fonda te nemogućnosti spovođenja kompenzacija. Unutar grupe povećan je iznos Hrvatskom crvenom križu 1.600,00 kn što proizlazi temeljem izračuna propisanim zakonom. 
Rashodi za nabavu nefinancijske imovine su povećani u odnosu na prethodnu godinu gotovo sedam puta dok su u odnosu na izvori plan povećani 10% i to. 

· na ime Rashoda za nabavu proizvedene dugotrajne imovine (imamo povećanje kod Kapitalnog projekta – Dogradnja osnovne škole „Jelenje“ Dražice u Dražicama, Postrojenja i opreme koja se odnosi na nabavu spremnika za odvojeno prikupljanje otpada, nabavke opreme kod projekta Unutarnjeg uređenja zdravstvene stanice, nabavka novih računala),  dok smanjujemo kod Kapitalnog projekta Izgradnja i dodatna ulaganja u javne površine – Izgradnja dječjih igrališta smanjuje, ostale proizvedene nematerijalne imovine (kto 4264) unutar programa upravljanja imovinom, u nastavku pojašnjeno kroz programe. 
· na ime Rashoda za dodatna ulaganja na nefinancijskoj imovini imamo povećanje u odnosu na izvorni plan (Energetska obnova zdravstvene stanice i Unutarnje uređenje zdravstvene stanice),  dok je smanjenje samo kod projekta društvenih prostorija. 
III. OBRAZLOŽENJE IZMJENA I DOPUNA PLANIRANIH RASHODA PO PROGRAMSKOJ KLASIFIKACIJI: 
 PROGRAM – Donošenje akata i mjera iz djelokruga predstavničkog, izvršnog tijela i

mjesne samouprave, povećava se za iznos od 20.900,00 kuna. Zbog izmjene Zakona o doprinosima, unutar aktivnosti A100111 došlo je do preraspodje pojedinih pozicija unutar programa, glave i razdjela. Ukida se doprinos za zaštitu zdravlja na radu (0,5%), doprinos za zapošljavanje (1,7%), a povećava se stopa doprinosa za zdravstveno osiguranje sa 15% na 16,5%.

PROGRAM – Javna uprava i administracija, povećava  se za iznos od 11.341,00 kuna.

          Zbog gore navedenih izmjena Zakona o doprinosima, unutar aktivnosti A100111 došlo je do preraspodje pojedinih pozicija unutar programa, glave i razdjela. Ukida se doprinos za zaštitu zdravlja na radu (0,5%), doprinos za zapošljavanje (1,7%) , a povećava se stopa doprinosa za zdravstveno osiguranje sa 15% na 16,5%.  

              Unutar aktivnosti Materijalni rashodi  dolazi do povećanja rashoda u iznosu od 32.241,00 kuna zbog izmjenjenog obračuna pruženih usluga dobavljača. 

            Unutar PROGRAM - Upravljanje imovinom dolazi do povećanja rashoda u iznosu od 30.000,00 kuna.

             Aktivnost  Održavanje zgrada povećava se za iznos od 30.000,00 kuna zbog većeg ulaganja u zgrade u vlasništvu Općine Jelenje.

           Unutar Aktivnosti – Održavanje vozila dolazi do povećanja za iznos od 1.000,00 zbog nabavke matrijala i dijelova za tekuće i investicijsko održavanje vozila.

            Kapitalni projekt – Nabava pokretne dugotrajne imovine – povećava se za iznos od 28.000,00 kuna. Na poziciji 35 (Uredska oprema i namještaj) dolazi do povećanja u iznosu od 20.000,00 kuna i to zbog nabavke novih računala. Do povećanja od 8.000,00 kuna dolazi i na poziciji 91 (Ulaganja u računalne programe) zbog zakonske osnove uvođenja e- računa.

            Kapitalni projekt- Energetska obnova zdravstvene stanice – dolazi do značajnog povećanja i to za iznos od 194.000,00 kuna, zbog naknadno utvrđenih radova koji nisu bili obuhvaćeni prvotno izrađenim troškovnikom.

           Kapitani projekt – Društvene prostorije – smanjuje se za iznos od 180.000,00 kuna. Zbog zastoja u ishodovanju potrebite dokumentacije, ove godine ne planiraju se opsežni radovi, te se  pozicija 183 (Dodatna ulaganja na građevinskim objektima) smanjuje za iznos od 200.000,00 kuna. 

          Kapitalni projekt – Unutarnja rekonstrukcija zdravstvene stanice u Dražicama – zbog izmjenjene dinamike plaćanja na ime otpočetih radova u prosincu 2018. godine, te povećanog opsega posla u 2019. godini, unutar navedene aktivnosti dolazi do značajnog povećanja za iznos od 460.000,00 kuna.

            Unutar PROGRAMA – Prostorno uređenje i unapređenje stanovanja povećavaju se rashodi za iznos od 20.000,00 kuna. Sklopljen je Ugovor sa javnom ustanovom"Zavod za prostorno uređenje Primorsko – goranske županije" o izradi Izvješća o stanju u prostoru Općine Jelenje.

              Unutar PROGRAMA – Izgradnja objekata i uređaja komunalne infrastrukture dolazi do značajnog smanjenja i to za iznos od 229.704,04 kuna.
             Za iznos od 205.000,00 kuna smanjuje se unutar Kapitalnog projekta – Izgradnja i dodatna ulaganja u javne površine, pozicija 137 (Izgradnja dječjih igrališta).

             Unutar PROGRAMA – Održavanje komunalne infrastrukture, zbog sklopljenog Ugovora sa KD Čistoćom o odvozu krupnog otpada dolazi do smanjenja u iznosu od 30.000,00 kuna unutar Aktivnosti 101006 Odvoz krupnog otpada.

           PROGRAM – Zaštita okoliša -  zbog sklopljenog Ugovora sa Fondom za zaštitu okoliša i energetsku učinkovitost o nabavi spremnika za odvojeno priklupljanje otpada Općina mora osigurati 15 %  vlasititih sredstava  (prihvatljivih troškova) za nabavu spremnika.

          Općina mora izraditi Plan gospodarenja otpadom , te su za tu namjenu osigurana sredstva u iznosu od 15.000,00 kuna.

Unutar PROGRAMA – Osnovnoškolsko i srednješkolsko obrazovanje, povećavaju se rashodi za iznos od 490.000,00 kuna. Povećanje se odnosi na izgradnju Osnovne škole u Dražicama.

           Unutar PROGRAMA – Socijalni program Općine Jelenje dolazi do povećanja u iznosu od 8.000,00 kn, zbog predviđenih sredstava za poklon za polaznike prvog razreda.


Ostali nenavedeni vrijednosno promjenjeni rashodi i izdaci proračuna ne utječu značajno na visinu proračuna.
RAZVOJNI PROGRAMI

U skladu sa izmjenama i dopunama Proračuna za 2019.g. izmjenjeni je i Plan razvojnih programa. 
1. Smanjenje je planirano:

Cilj 2., Mjera 2.1., Jačanje obrazovne i kulturne kvalite života, Program upravljanje imovinom, 

Projekt društvene prostorije -180.000 kn 
2. Povećanje je planirano: 

Cilj 1., Mjera 1.2. Razvoj infrastrukture, Program Prostorno uređenje i unapređenje stanovanja, 

Izrada prostorno planske dokumentacije +20.000 kn 
Cilj 2., Mjera 2.1. Jačanje obrazovne i kulturne kvalitete života, Program Osnovnoškolsko i 
srednjoškolsko obrazovanje, Projekt Dogradnja osnove škole „Jelenje“ 
Dražice u Dražicama  +490.000 kn 
          Mjera 2.2. Jačanje zdravstvene kvalitete života, Program Upravljanje imovinom, Projekt 
Unutarnje rekonstrukcija zdravstvene stranice u Dražicama +460.000 kn 

Cilj 4. Mjera 4.2. Očuvanje prirodnih resursa i zaštita okoliša, Program Zaštita okoliša, Nabavka 
spremnikaza odvojeno prikupljanje otpada +184.000 kn
Cilj 5. Mjera 5.1. Povećanje energetske učinkovitosti zdravstvene stanice, Program Upravljanje 
imovinom, Projekt Energetska obnova zdravstvene stanice +194.000 kn
Sveukupno je planirano povećanje razvojnih programa u iznosu od 1.168.000 kn.
NAPOMENA:


Odbor za proračun i financije Općine Jelenje razmatrati će predložene Prve izmjene i dopune proračuna Općine Jelenje za 2019.g. na svojoj sjednici održanoj dana 22.03.2019. god., te će na iste dati Izvještaj. 






               Načelnik Općine Jelenje






                Robert Marčelja, bacc.oec.
Dostavljeno:

1. Vijećnicima Općine Jelenje

2. Pismohrana, ovdje

